पाएं अपने शहर की ताज़ा ख़बरें और फ्री ई-पेपरडाउनलोड करें
टाउन थाना क्षेत्र के तेलिया गांव में शुक्रवार को नाबालिक की हो रही शादी को चाइल्ड लाइन की टीम एवं डिप्टी कलेक्टर ने रुकवा दिया। जानकारी के अनुसार तेलिया गांव के नीरज कुमार सिंह अपने 17 वर्षीय पुत्री की शादी करवा रहे थे। जिसकी सूचना 1098 पर चाइल्डलाइन को मिली। जिसके बाद चार लाइन की टीम ने डिप्टी कलेक्टर सह बांका बीडीओ अजय कुमार को सूचित किया। जिसके बाद डिप्टी कलेक्टर ने टाउन थाना पुलिस के साथ गांव पहुंच कर शादी को रुकवाया। लड़की के पिता द्वारा बांड भी भरवाया गया। जिसमें उन्होंने बताया कि अज्ञानता वश वह अपनी पुत्री का शादी करवा रहे थे। लेकिन अब 18 वर्ष पूरा होने के बाद ही अपनी पुत्री का शादी करवाएंगे। डिप्टी कलेक्टर ने बताया कि बाल विवाह एक जघन्य अपराध है। इसलिए 18 वर्ष पूरा होने के बाद ही लड़की की शादी मान्य है। लड़की के पिता के द्वारा बांड भरवाया गया है तथा परिवार वालों को बाल विवाह को लेकर जागरूक भी किया गया है। मौके पर चाइल्डलाइन के नीतीश कुमार, प्रेरणा कुमारी व कृष्णा कुमार मुख्य रूप से मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn